Diari Oficial de la Generalitat Valenciana


Sumari del DOGV 8760, del 12-03-2020 (2020/2095)

RESOLUCIÓ de 2 de març de 2020, de la Conselleria d'Educació, Cultura i Esport, per la qual es modifica l'autorització al centre privat d'Educació Infantil, Primària i Secundària María de los Ángeles Suárez de Calderón, de Gandia-Grau Platja.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/2095


Data del document
:   02-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 de març de 2020, de la Conselleria d'Educació, Cultura i Esport, per la qual es modifica l'autorització al centre privat d'Educació Infantil, Primària i Secundària María de los Ángeles Suárez de Calderón, de Gandia-Grau Platja. [2020/2095]  
Antecedents de fet  
Primer. En data 3 de juny de 2019 a instàncies de la titularitat del centre privat d'Educació Infantil, Primària i Secundària María de los Ángeles Suárez de Calderón, número de codi 53360862, de Gandia, és iniciat l'expedient 2019/335, degudament documentat, atenent la seua sol·licitud de reducció d'una unitat d'Educació Primària.  
  
Segon. En data 4 de juliol de 2019 el Servei d'Infraestructures d'aquesta conselleria emet informe favorable a aquesta sol·licitud, i el 22 de juliol de 2019, és emés informe favorable de la Direcció General de Centres Docents, respecte a la sol·licitud del centre en qüestió que dona inici a l'expedient 2019/335.  
Tercer. En data 10 de febrer de 2020, és emés informe de la Direcció Territorial d'Educació, Cultura i Esport, en el qual es considera procedent accedir a la sol·licitud del centre respecte a la reducció d'una unitat d'Educació Primària.  
Quart. En data 12 de juliol de 2019, a instàncies de la titularitat del centre privat d'Educació Infantil, Primària i Secundària María de los Ángeles Suárez de Calderón, número de codi 61882211, de Gandia, és iniciat l'expedient 2019/385, degudament documentat, en sol·licitud d'aprovació de la proposta d'instal·lacions i ús educatiu dels espais reflectits en la documentació tècnica presentada per a la modificació de l'autorització per ampliació d'un cicle formatiu de grau superior de Guia, Informació i Assistència Turística.  
Cinqué. En data 19 d'agost de 2019, el Servei d'Infraestructures d'aquesta conselleria emet informe favorable a la sol·licitud que dona inici a l'expedient 2019/385, i el 17 de setembre de 2019, és emés informe favorable de la Direcció General de Centres Docents, respecte a aquesta sol·licitud.  
Sisé. En data 11 de febrer de 2020, és emés informe de la Direcció Territorial d'Educació, Cultura i Esport, en el qual es considera procedent accedir a la sol·licitud del centre respecte a la modificació de l'autorització per ampliació d'un cicle formatiu de grau superior de Guia, Informació i Assistència Turística.  
  
Fonaments de dret  
Primer. Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Segon. De conformitat amb l'article 57 de la Llei 39/2015, d'1 d'octubre, del procediment administratiu comú de les administracions públiques, que disposa que l'òrgan administratiu que inicie o tramite un procediment, siga quina siga la seua forma d'iniciació, podrà disposar, d'ofici o a instància de part, la seua acumulació a uns altres amb els quals guarde identitat substancial o íntima connexió, sempre que siga el mateix òrgan qui haja de tramitar i resoldre el procediment, i que contra l'acord d'acumulació no serà procedent cap recurs.  
  
Tercer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Acumular l'expedient 2019/335 en l'expedient 2019/385.  
  
Segon  
Modificar l'autorització del centre docent privat que a continuació s'indica atenent les característiques, ensenyaments i capacitat màxima que allí s'assenyalen.  
Codi: 69596858.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: María de los Ángeles Suárez de Calderón.  
Titular: Fundació María de los Ángels Suárez de Calderón.  
Domicili: c/ Les Foies, núm. 7.  
Localitat: Gandia, Grau i Platja (46252)  
Província: València.  
Modificació que s'autoritza:  
Modificació de l'autorització respecte a les instal·lacions i ús educatiu dels espais, de manera que el centre queda amb la següent configuració:  
 5 unitats d'Educació Infantil de primer cicle, distribuïdes així:  
· 1 unitat per a escolars de 0 a 1 any, amb 8 llocs escolars  
· 2 unitats per a escolars d'1 a 2 anys, amb 13 llocs escolars cadascuna.  
· 2 unitats per a escolars de 2 a 3 anys, amb 20 llocs escolars cadascuna.  
 6 unitats d'Educació Infantil de segon cicle, amb 150 llocs escolars.  
 12 unitats d'Educació Primària, amb 300 llocs escolars.  
 8 unitats d'Educació Secundària Obligatòria, amb 240 escolars.  
 2 unitats d'Educació Especial de Suport a la Integració per a Educació Infantil i Primària.  
 1 unitat d'Educació Especial de Suport a la Integració per a Educació Secundària.  
Cicle Formatiu de grau mitjà de Formació Professional  
Família Hostaleria i Turisme  
 1 cicle (1r i 2n curs) Guia, Informació i Assistències Turístiques, en torn de matí, amb 20 llocs escolars cadascun.  
  
Tercer  
El centre haurà de presentar la relació del professorat i les titulacions adequades als ensenyaments que s'autoritzen davant la direcció territorial corresponent, per a l'aprovació abans de l'inici de les activitats educatives, previ informe favorable de la Inspecció Educativa.  
La present modificació donarà lloc a les corresponents inscripcions en el Registre de Centres Docents de la Comunitat Valenciana.  
  
La present resolució tindrà els seus efectes acadèmics a l'inici del curs escolar 2020-2021.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 2 de març de 2020. El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.